**Budapest Főváros Önkormányzata Közgyűlésének**

**…../2015. (….. …..) önkormányzati rendelete**

**a Budapest főváros területén tartózkodó hajléktalanok rendkívüli települési támogatásáról**

Budapest Főváros Önkormányzata Közgyűlése

a) 1–13. § tekintetében a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában, 134/E. §-ában kapott felhatalmazás alapján, és a szociális igazgatásról és szociális ellátásokról szóló 1993. évi III. törvény 4/A. § (1) bekezdés a) pontjában, 7. §-ában, 10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdés b) pontjában és (3) bekezdésében, 45. § (3)—(7) bekezdésében meghatározott feladatkörében,

b) a 14. § tekintetében az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés d) pontjában meghatározott feladatkörében

eljárva a következő rendeletet alkotja:

**I. Fejezet**

**Általános rendelkezések**

**1. A rendelet hatálya**

**1. §**

A rendelet hatálya azokra a Budapest közigazgatási területén tartózkodó személyekre terjed ki, akik

*a)* bejelentett lakóhellyel nem rendelkeznek,

*b)* fővárosi kerületben településszintű lakóhellyel rendelkeznek,

*c)* bejelentett lakóhelyük a főváros területén lévő hajléktalanszállás, vagy

*d)* olyan rászoruló személyek, akiknek a Fővárosi Önkormányzat hatáskörére és illetékességére tekintet nélkül, a szociális igazgatásról és szociális ellátásokról szóló 1993. évi III. törvény (a továbbiakban: Szt.) 7. § (1) bekezdése alapján köteles rendkívüli települési támogatást biztosítani, ha ennek hiánya a rászorulóknak az életét, testi épségét veszélyezteti, így

*da)* azokra a személyekre, akik éjszakáikat a főváros közterületein, vagy a főváros területén lévő nem lakás céljára szolgáló helyiségben, vagy a főváros területén lévő hajléktalanszálláson töltik, és ezt a hajléktalanszálló vezetőjének, vagy a Budapesten bejegyzett utcai szociális szolgálat koordinátorának 8 napnál nem régebbi, 1. melléklet szerinti igazolásával bizonyítják, vagy

*db)* azokra a személyekre, akik egyéb okból (elemi kár, baleset, bűncselekmény stb.) kerültek életüket, testi épségüket veszélyeztető helyzetbe.

**2. A rendkívüli települési támogatások megállapítása**

**2. §**

(1) A rendkívüli települési támogatásra való jogosultságot úgy kell megállapítani, hogy az elősegítse a hajléktalan személy létfenntartását. A szociálisan rászoruló személynek — e rendeletben foglalt feltételek fennállása esetén — egy adott alkalommal csak egy jogcímen állapítható meg támogatás, a 11. § (2) bekezdés *b), c) és d)* pontban meghatározott rendkívüli támogatások kivételével, amelyek más támogatások mellett is megállapíthatók.

(2) A rendkívüli települési támogatásra való jogosultság megállapítása kérelemre vagy hivatalból indul. A kérelmet a Főpolgármesteri Hivatal Hajléktalanok Információs Irodáján (Budapest VIII. kerület, Könyves Kálmán körút 84.) (a továbbiakban: Hajléktalanok Információs Irodája), ügyfélfogadási időben lehet benyújtani az 2. melléklet szerinti formanyomtatványon, vagy postai úton lehet megküldeni.

(3) A rendkívüli települési támogatás megállapításáról a Fővárosi Közgyűléstől átruházott hatáskörben eljárva a főjegyző határozattal dönt.

**3. §**

A kérelemben foglaltakat a következő hatósági igazolványokkal és igazolásokkal kell alátámasztani:

*a)* a személyazonosságot a személyazonosság igazolására alkalmas hatósági igazolvánnyal, a lakcímet a lakcímet is tartalmazó személyazonosító igazolvánnyal vagy a lakcímről szóló hatósági igazolvánnyal kell igazolni,

*b)* a jövedelemről jövedelemnyilatkozatot kell tenni,

*c)* az 1. § *a)-c)* pontjai szerinti helyzetet a lakcímkártya szerinti hajléktalanszálló vezetőjének, vagy a Budapesten bejegyzett utcai szociális szolgálat koordinátorának 8 napnál nem régebbi, 1 melléklet szerinti igazolásával kell igazolni.

**4. §**

(1) A rendkívüli települési támogatásta Hajléktalanok Információs Irodáján kell készpénzben kifizetni.

(2) A rendkívüli települési támogatásróla kérelem benyújtásától, vagy az eljárás hivatalból való megindítását követő 15 napon belül kell dönteni.

**3. A rendkívüli települési támogatás felhasználásának ellenőrzése**

**5.** §

(1) A rendelet 7-11. §-ai alapján kifizetett rendkívüli települési támogatásfelhasználását a Fővárosi Közgyűléstől átruházott hatáskörben eljárva a főjegyző a szociális munkás igazolása, nyugta, számla vagy bizonylat alapján ellenőrizheti**.**

(2) Amennyiben az ügyfél — az előzetes írásbeli támogatás ellenére — hitelt érdemlően nem tudja igazolni a támogatás felhasználását, akkor 3 hónapra kizárható a rendkívüli települési támogatásból, a 11. § (2) bekezdés b), c) és d) pontjaiban megállapított támogatások kivételével.

(3) A jogosulatlanul és rosszhiszeműen felvett rendkívüli települési támogatásösszegét az Szt. 17. §-a alapján, az ott meghatározottak szerint vissza kell fizettetni, ezen kötelezettségről a Fővárosi Közgyűléstől átruházott hatáskörben eljárva a főjegyző határozatban rendelkezik.

**II. Fejezet**

**Rendkívüli települési támogatás**

**6. §**

Rendkívüli települési támogatástaz a fővárosban tartózkodó, e rendelet 1. §-ában meghatározott személy kaphat, akinek a megélhetése más módon azért nem biztosított, mert nincs jövedelme, vagy jövedelem esetén az egy főre számított havi családi jövedelemhatár nem haladja meg az öregségi nyugdíj mindenkori legkisebb összegének 150 %-át, egyedül élő esetében annak 170%-át.

**4. Munkaképtelen személyek rendkívüli települési támogatása**

**7. §**

(1) Rendkívüli települési támogatás állapítható meg annak a fővárosban tartózkodó, e rendelet 1. § c) és d) pontjában meghatározott személynek, aki munkaképtelen.

(2) A munkaképtelenség igazolására a hajléktalan ellátáskeretében működő háziorvosi rendelő, vagy a hajléktalan ellátáskeretében működő Egészségügyi Centrum orvosa által kiadott, a munkaképtelenség időtartamát megjelölő igazolás fogadható el.

(3) E támogatást egy naptári évben egy alkalommal, legfeljebb 3 havi időtartamra lehet megállapítani, kifizetése havonta történik.

(4) A rendkívüli települési támogatás havi összege 7.000.- forint. Ha azonban a jogosult jövedelme az öregségi nyugdíj mindenkori legkisebb összegének 80%-át meghaladja, akkor a megállapítható rendkívüli települési támogatás összege az öregségi nyugdíj mindenkori legkisebb összegének 10%-a, de legalább 3.000.- forint.

**5. Munkába álló személyek rendkívüli települési támogatása**

**8. §**

(1) Rendkívüli települési támogatás állapítható meg a munkába álló jövedelem nélküli, fővárosban tartózkodó, e rendelet 1. § c) és d) pontjában meghatározott személynek.

(2) E támogatást egy naptári évbenegy alkalommal lehet megállapítani.

(3) E támogatás a munkába állást követő 15 napon belül beadott kérelem esetén adható.

(4) A munkaviszonyt olyan munkaszerződéssel kell igazolni, amely megfelel a Munka Törvénykönyve irányadó rendelkezéseinek.

(5) A rendkívüli települési támogatás összege 25.000.- forint.

**6. Jövedelem nélküli személyek rendkívüli települési támogatása**

**9. §**

(1) Rendkívüli települési támogatás állapítható meg annak a munkaképes, fővárosban tartózkodó, e rendelet 1. § c) és d) pontjában meghatározott személynek, akinek jövedelme nincs és egyéb ellátásra sem jogosult, továbbá a munkaügyi központ, vagy rehabilitációs hatóság által kiállított igazolás alapján együttműködőnek minősül.

(2) Ezt a támogatást egy naptári évbenlegfeljebb négy alkalommal lehet megállapítani, amennyiben a kérelmező együttműködése minden alkalommal igazolható.

(3) Az a kérelmező, aki korábban már rendkívüli települési támogatásban részesült a 8. § alapján, a támogatás kifizetését követő három hónapon belül nem részesülhet az e §-ban meghatározott rendkívüli települési támogatásban.

(4) A rendkívüli települési támogatás összege alkalmanként 7.000.- forint.

**10. Temetési költségekre adható rendkívüli települési támogatás**

**10. §**

(1) Azon fővárosban tartózkodó, e rendelet 1. §-ában meghatározott személy részére, aki elhunyt közeli hozzátartozója eltemettetéséről gondoskodott, de a temetési költségek viselése a saját vagy családja létfenntartását veszélyezteti, rendkívüli települési támogatás állapítható meg (temetési támogatás).

(2) A temetési támogatás megállapítása iránti kérelmet az elhunyt személy halálát követő négy hónapon belül lehet benyújtani, de legfeljebb a számla kiállításától számított három hónapon belül. Csatolni kell a temetés költségeiről a kérelmező nevére kiállított számla eredeti példányát, és be kell mutatni az eredeti halotti anyakönyvi kivonatot. A megállapított támogatás összegét vagy a kérelem elutasításának tényét — az arról szóló határozat számával együtt — a temetési számlára rá kell vezetni és azt a kérelmezőnek vissza kell adni.

(3) Egy haláleset kapcsán kizárólag egy fő részére állapítható meg temetési támogatás.

(4) A temetési támogatás összege a fővárosban legolcsóbb temetés költségének 20%-a.

(5) A fővárosban legolcsóbb temetés költségét a Budapesti Temetkezési Intézet Zrt. által közölt adatok alapján kell megállapítani.

(6) Ha a jogosult kéri, és az eredeti halotti anyakönyvi kivonatot bemutatja, a temetési támogatás a temetés költségeinek kifizetésére előre is adható. Az előleg temetési költségekre való felhasználásával a temetést követő nyolc napon belül, a kérelmező nevére kiállított számla eredeti példányának bemutatásával el kell számolni. Erről a kötelezettségről a megállapító határozatban a kérelmezőt tájékoztatni kell.

**11. Krízis települési támogatás**

**11. §**

(1) A fővárosban tartózkodó, e rendelet 1. §-ában meghatározott személyeknek rászorultság esetén egy naptári évben legfeljebb egy alkalommal rendkívüli települési támogatás állapítható meg (krízis települési támogatás).

(2) Krízis települési támogatás állapítható meg

*a)* annak a személynek, akinek élete, testi épsége a támogatás nélkül veszélybe kerülne és ezt a helyzetet 8 napnál nem régebbi okirattal (pl.: rendőrségi jegyzőkönyv, hajléktalan ellátó szervezet igazolása) igazolja,

*b)* annak a nőnek, aki várandósságát Terhességi Kiskönyvvel vagy orvos által igazolja,

*c)* annak a személynek, aki családjában kiskorú gyermeket nevel és a gyermek iskoláztatásához, vagy a gyermek eltartásához, ellátásához segítségre szorul és ezt családsegítő, gyermekjóléti szolgálat 8 napnál nem régebbi igazolásával alátámasztja, vagy

*d)* annak a személynek, akinek a nevelésbe vett gyermekével való kapcsolattartáshoz segítségre van szüksége és ezt hatóság által kiállított igazolással, határozattal, bizonyítvánnyal igazolja.

(3) A krízis települési támogatás összege 7.000.- forint.

**III. Fejezet**

**Záró rendelkezések**

**12. §**

(1) Ez a rendelet 2015. március 1. napján lép hatályba.

(2) Hatályát veszti a hajléktalanok pénzbeli szociális ellátásának egyes kérdéseiről szóló 40/2009. (VII. 9.) Főv. Kgy. rendelet.

**13. §**

(1) A Fővárosi Önkormányzat Szervezeti és Működési Szabályzatáról szóló 53/2014. (XII.12.) Főv. Kgy. rendelet (a továbbiakban: SZMSZ) 8. melléklet (A Közgyűlés által a Szervezeti és Működési Szabályzatban és önkormányzati rendeletben a főjegyzőre átruházott hatáskörök jegyzéke) 14. pont helyébe az alábbi rendelkezés lép:

„*14. Dönt a rendkívüli települési támogatás megállapításáról. Ellenőrzi a kifizetett rendkívüli települési támogatás felhasználását, továbbá dönt a jogosulatlanul és rosszhiszeműen felvett rendkívüli települési támogatás visszafizetéséről és a rendkívüli települési támogatásból való kizárásról.*

*…./2015. (… ....) Főv. Kgy. r. 2. § (3), 5. § (1), (3)*

*1993. évi III. tv. (Szoc. tv.) 7. § (1), 45. §”*

(2) Hatályát veszti az SZMSZ 8. melléklet (A Közgyűlés által a Szervezeti és Működési Szabályzatban és önkormányzati rendeletben a főjegyzőre átruházott hatáskörök jegyzéke) 15. pontja.

**Sárádi Kálmánné dr.**  **Tarlós István**

 főjegyző főpolgármester

*1. melléklet a …./2015. (…. … .) Főv. Kgy. rendelethez*

**IGAZOLÁS**

Alulírott …………………………………………….…………………………………………. (név) ………………………………………………………………………. szervezet, szociális szolgálat koordinátora/szállóvezetője\* büntetőjogi felelősségem tudatában igazolom, hogy ………………………………………………………………………………………………………… (szül. idő: ………………. an.: ……………………………………………. TAJ :…….…………) személy közterületen / szállón\* tölti éjszakáit ………………………………………………. (annak pontos földrajzi megnevezése, irányítószám, utca, ha lehet házszám megadása).

\* A kívánt rész aláhúzandó!

Tudomással bírok arról, hogy az ügyfél életvitelszerűen hajléktalan életmódot folytat és ezen igazolás alapján az államigazgatás alrendszeréből rendkívüli települési támogatás igénylésére jogosult.

Kelt: Budapest, ……………………………..

 …………………………………………….

 aláírás és szervezeti bélyegző

*2. melléklet a …./2015. (…. … .) Főv. Kgy. rendelethez*

**Kérelem rendkívüli települési támogatás megállapításához**

Név: Születési idő:

Születési név: TAJ:

Anyja neve: ……………………………………………

Kérelmezővel egy háztartásban élők neve:

Belföldi lakóhely: Irányítószám:

Belföldi tartózkodási hely: Irányítószám:

Tényleges tartózkodási hely: Irányítószám:

Értesítési címe: ………………………………………………………….. . Irányítószám: …………

A kérelmező állampolgársága, illetve bevándorolt, letelepedett, menekült, oltalmazott vagy

hontalan jogállása:………………………………………………………………………………….

A kérelem indoka:

…………………………………………………………………………………………………………..

|  |  |
| --- | --- |
| **Gyermek adatai:** | **Gyermek adatai:** |
| Név: | Név: |
| Születési hely, idő: | Születési hely, idő: |
| TAJ: | TAJ: |
| Anyja neve: | Anyja neve: |
| Belföldi lakóhely: | Belföldi lakóhely: |
| Elérhetősége: | Elérhetősége: |

**Jövedelemnyilatkozat** (az itt feltüntetett jövedelemről szóló igazolást be kell csatolni!):

|  |  |  |  |
| --- | --- | --- | --- |
| A jövedelem típusa | Kérelmező: | Házastárs, élettárs: | Gyermekek: |
| havi jövedelme (forint) |
| Közfoglalkoztatásból, munkaviszonyból és más foglalkoztatási jogviszonyból származó bevétel: |  |  |  |  |  |
| Társas és egyéni vállalkozásból, szellemi vagy más önálló tevékenységből származó bevétel:  |  |  |  |  |  |
| Táppénz, gyermekgondozási támogatások (gyes, gyed, családi pótlék, fogytám, árvaellátás stb.): |  |  |  |  |  |
| Nyugellátás és egyéb nyugdíjszerű rendszeres ellátások: |  |  |  |  |  |
| Önkormányzat, járási hivatal és munkaügyi szervek által folyósított ellátások: |  |  |  |  |  |
| Egyéb/alkalmi jövedelem: |  |  |  |  |  |
| Összes jövedelem: |  |  |  |  |  |

Kelt: Budapest,

………………………………………….

 házastárs / élettárs kérelmező

INDOKOLÁS

*Általános indokolás*

A Magyarország 2015. évi központi költségvetésének megalapozásáról szóló 2014. évi XCIX. törvény a szociális igazgatásról és szociális ellátásokról szóló 1993. évi. III. törvény. önkormányzati segélyezésre vonatkozó rendelkezéseit oly módon változtatta meg, hogy kötelező jelleggel írja elő minden települési önkormányzat számára, miszerint 2015. február 28-ig egy új, települési támogatás néven bevezetésre kerülő ellátási formáról alkosson rendeletet a korábbi önkormányzati segélyek helyett. A települési támogatás a kiadáskompenzációs ellátások családjába tartozik, szociális és jövedelmi problémák esetén, továbbá a válsághelyzetekben lévő rászorulóknak nyújtható általa segítség.

A törvényi rendelkezések szerint Budapest Főváros Önkormányzatának a főváros területén élő hajléktalanok rendkívüli települési támogatásáról kell rendeletet alkotnia. A Fővárosi Önkormányzat települési támogatással a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő hajléktalan személyeken kíván segíteni, különösen azokon, akik maguk is megtesznek minden tőlük elvárhatót saját sorsuk, helyzetük, életük javítására.

*Részletes indokolás*

1. §-hoz

Meghatározza a rendelet területi és személyi hatályát, azon személyek körét, akik a Fővárosi Önkormányzat által nyújtott rendkívüli települési támogatásban részesülhetnek.

 2. §-hoz

Rendelkezik a rendkívüli települési támogatás megállapításának általános szabályairól, továbbá kimondja, hogy — bizonyos kivételekkel — egy alkalommal csak egy jogcímen állapítható meg juttatás.

Szabályozza a települési támogatás iránti kérelem benyújtásának módját (formanyomtatványon) és helyét.

3. §-hoz

Szabályozza a személyazonosítás módját, előírja a kérelmező részére jövedelemnyilatkozat tételét, meghatározza a benyújtandó igazolásokat.

4. §-hoz

Meghatározza a rendkívüli települési támogatás kifizetésének módját és a kérelem elbírálásának határidejét.

5. §-hoz

Szabályozza a rendkívüli települési támogatás felhasználásának ellenőrzését, meghatározza a bekérhető igazolásokat, és rendelkezik a rosszhiszeműen és jogosulatlanul felvett rendkívüli települési támogatás visszafizettetéséről.

6. §-hoz

Meghatározza az egy főre jutó családi jövedelem felső határát, amely felett rendkívüli települési támogatás már nem állapítható meg.

7. §-hoz

Lehetővé teszi a munkaképtelen hajléktalanok rendkívüli települési támogatását, meghatározza ennek feltételeit. Kimondja, hogy a munkaképtelenség igazolására kizárólag a hajléktalan ellátás keretében működő háziorvosi rendelő, illetve Egészségügyi Centrum orvosa által kiadott igazolás fogadható el.

8. §-hoz

A munkába álló hajléktalan személyek részére biztosított rendkívüli települési támogatás útján segítséget kíván nyújtani a munkakezdés költségeinek fedezésére (pl. bérlet vásárlása).

9. §-hoz

A jövedelemmel nem rendelkező hajléktalan személyek részére juttatható rendkívüli települési támogatás feltételeit határozza meg. Az ellátás egy naptári évben négy alkalommal vehető igénybe. Aki megkapta a munkába álló hajléktalanok rendkívüli települési támogatását, az a megállapítást követően 3 hónapon keresztül ebben a juttatásban nem részesíthető.

10. §-hoz

Meghatározza a hozzátartozója eltemettetéséről gondoskodó hajléktalan személy rendkívüli települési támogatásban részesíthetőségének feltételeit, rögzíti a támogatás összegét.

11. §-hoz

Szabályozza a rendkívüli élethelyzetbe, krízis helyzetbe került jogosultak számára adható rendkívüli települési támogatás feltételeités. Egy naptári évben egyszer lehet ezt a juttatást igényelni.

12. §-hoz

A rendelet hatályba lépéséről és a vonatkozó korábbi rendelet hatályon kívül helyezéséről rendelkezik.

13. §-hoz

A Fővárosi Önkormányzat Szervezeti és Működési Szabályzatáról szóló 53/2014. (XII.12.) Főv. Kgy. rendelet 8. melléklet (A Közgyűlés által a Szervezeti és Működési Szabályzatban a főjegyzőre átruházott hatáskörök jegyzéke) 14. pontjának szükséges módosítását tartalmazza, továbbá rendelkezik a 15. pont hatályon kívül helyezéséről.